Metropolisieman sterf nadat insleepwa hom tref
JY LEES NOU Metropolisieman sterf nadat insleepwa hom tref
Die voorval het kort voor vyfuur Woensdagmiddag op die R553 vanaf die Ou Vereeniging-pad naby Eikenhof, Johannesburg, plaasgevind.
Woensdagmiddag is ’n 32-jarige metropolisielid dood nadat hy tydens ’n stop-en-deursoek-operasie op die toneel deur ’n insleepwa getref is. Die voorval het kort voor vyfuur die middag op die R553 vanaf die Ou Vereeniging-pad naby Eikenhof, Johannesburg, plaasgevind.
32yo #JMPD officer hit by a roll-back recovery vehicle & killed on the R554, Eikenhoff. He leaves behind a wife & young daughter. #sabcnews pic.twitter.com/WU4UBqRIff — Jamaine Krige (@jour_maine) February 15, 2017
Hoofsupt. Wayne Minnaar het in ’n verklaring bekendgemaak die bestuurder van die insleepwa het na bewering aan die verkeerde kant van die pad gery. Dit was ook die kant waar die polisieman, wat aan die Johannesburgse metropolisiedepartement verbonde was, op die gruisrant gestaan het.
WE lost a brother in the JMPD today when a truck driver collided into him whilst he was on duty on the Old Vereeninging ? RIP Officer. — Michael Sun (@MichaelSun168) February 15, 2017
Die bestuurder (44) van die insleepwa is op die toneel in hegtenis geneem. Hy sal van strafbare manslag en roekelose of nalatige bestuur aangekla word.
Die polisieman het in Dlamini, Soweto, gewoon. Hy laat ’n vrou en ’n jong dogtertjie agter.